text: MFS fer undir nýtt ráðsár við væl mannaðum ráði
text: #000000
text: Hóskvøldið 22. juli helt Meginfelag Føroyskra Studenta (MFS) sín árliga aðalfund í Aulini á Finsen. Á skránni var ársfrágreiðing, broytingaruppskot, framløga av yvirlýsing og val av ráði.
text: #000001
text: Felagsmynd frá samansjóðingardegi fyri ráði, starvsfólki, samstarvsnevndum og ambassadørum.
text: #000002
text: Í starvsskipanini hjá MFS er ein partur, sum eitur Leiðreglur fyri etiskan atburð og javnrættindi, ið hevur til endamál at tryggja javnrættindi, javnstøðu og virðing fyri einstaklingum, samfelagi og náttúru í øllum virksemi hjá MFS, umframt at fyribyrgja óhóskandi atburði millum limir í felagnum. Á aðalfundinum var skjalið Útgreinan av leiðreglunum fyri etiskan atburð og javnrættindi lagt fram og samtykt. Í skjalinum stendur, at MFS á hvørjum ári skal velja tvey álitisfólk, sum skulu vera um ráðslimir og onnur, ið eru tilknýtt felagnum og taka ímóti og viðgera møguligar klagur um brot á etisku leiðreglurnar. Í Føroyum eru forholdini smá, og tí kann tað vera trupult at boða frá, um ein hevur verið fyri órætti. Vit meta tað tí vera av alstórum týdningi at hava eina skipan við greiðum mannagongdum í einum felagið sum okkara. Við leiðreglunum fyri etiskan atburð og javnrættindi og útgreinan av hesum staðfestir MFS, at vit ikki góðtaka ágang av nøkrum slagi.
text: #000009
text: Til aðalfundin skuldi nýtt ráð veljast. MFS ráðið 2021/2022 er fult mannað við 11 ráðslimum umframt einum tiltakslimi. Av hesum 12 eru 5 nývald. Hjalti í Jákupsstovu valdi at ikki stilla upp aftur, og MFS takkar honum fyri arbeiðið í felagum. Hini 7 stillaðu øll uppaftur. Eftir aðalfundin var afturlatin fundur, har ráðið skipaði seg. Við einum væl mannaðum ráði stendur eitt spennandi ráðsár fyri framman hjá Meginfelag Føroyskra Studenta.
text: #000014